LITERARIA. 81 
tur ad sibi vitae commoda dulciaque comparanda, 
sed qui pueros negligerent, iisque exemplum prae- 
berent pessimum ; num Josephus tum umquam 
tam probus tamque generosus evasisset, qualis 
fuit, etiamsi eximiis animi dotibus instructus, ge- 
nereque natus esset fortunarum splendore conspi- 
cuo? Nam pauca modo exstant exempla hominum, 
qui, in juventute neglecti, postea tamen egregii 
dignique laude facti sunt. — Josephus ergo opti- 
mo natus est loco, ita ut recte posset institui 
et educationem accipere omnibus numeris absolu- 
tam, quibus omnibus tandem is exstaret, qui, 
multis animi mentisque dotibus praeditus , aliquan- 
do patriae historiam, rite pulcreque narratam , 
posteris, imo toti orbi terrarum relinqueret. 
8$. 5» 
De Josephi educatione. 
Postquam explicavimus Josephum , temporis quo 
vixit ratione habita, felici conditione, faustisque 
ominibus natum esse, inquirendum ulterius vide-- 
tur quomodo usus sit opportunitatibus quas ha- 
bebat, vel potius quomodo educatus sit. Quid 
enim majorem habet vim in omnem hominis in- 
formationem, quid magis totum ejus animum, 
mentem adeo et indolem magis adficere debet, 
HOEV. F quid 
